Period: Old Babylonian
Genre: Literary
Transliteration:
<SURFACE>
...
ga-ša-an er₉-ra{i-ra} mu-lu₂ u₃...še₃ mu-lu u₃ <unk>
ga-ša-an-ŋen abzu-še₃ di-da-ŋu₁₀-ne
ga-ša-an-an-na-ŋen abzu-še₃ di-da-ŋu₁₀-ne
abzu e₂-nun-še₃ di-da-ŋu₁₀-ne
uru₂-ze₂-eb{ki} ze₂-eb-še₃ di-da-ŋu₁₀-ne
e₂-engur-ra-še₃ di-da-ŋu₁₀-ne
e₂-an-na e₂ {d}mu-ul-lil₂-la₂-še₃ di-da-ŋu₁₀-ne
<unk>...<unk> <unk> šag₄-ge a ru-še₃ di-da-ŋu₁₀-ne
bur gal-gal an-ne₂ sug₂-ga-še₃ di-da-ŋu₁₀-ne
bur...sikil-e...aŋ₂-ŋa₂-še₃ di-da-ŋu₁₀-ne
a...a zid-de₃ šu e₃-ba-še₃ di-da-ŋu₁₀-ne
...{d}am-an-ki šu e₃-ba-še₃ di-da-ŋu₁₀-ne
{d}dam-gal-nun-na...šu e₃-ba-še₃ di-da-ŋu₁₀-ne
{d}asar-lu₂-hi...šu e-ba-še₃ di-da-ŋu₁₀-ne
ur mu-da-ri piriŋ mu-da-ri
{ŋiš}taškarin mu-da-ri {ŋiš}ha-lu-ub₂ mu-da-ri
ga-ša-an-an-na-ŋen <unk> tur-tur-e šu i-im-ti
e-re₇{re}da-ŋu₁₀-ne e-re₇-da-ŋu₁₀-ne
a e₃ me-e ŋen-na a e₃ me-e ŋen-na
...ambar-ra di-da-ŋu₁₀-ne
ambar-ra{a-bar-ra}...<unk> <unk> bi me-e ŋen-na
ka me₃-ka di-da-ŋu₁₀-ne
ud zalag-zalag e₃-a-bi ŋen-na
igi me₃-ka di-da-ŋu₁₀-ne
ud...e₃-a-bi ŋen-na
eŋer me₃-ka us₂-sa-ŋu₁₀-ne
<unk> aŋ₂-hul-bi ze₂-še₃ ŋen-na
e₂ {d}mu-ul-lil₂-la₂ kur₉-ra-ŋu₁₀-ne
munus kur-ra dirig-ga-bi ŋen-na
kur-kur-ra inim me-ri ba-ni-in-ne
mu-ud-da-na-ŋu₁₀ igi-ŋa₂ ba-e-tuš
e₂ diŋir-diŋir-re-ne a-da-min₃ mu-un-de₃-ne
{d}utu-de₃ {d}nanna-de₃ a-da-min₃ mu-de₃-ne
{d}sud₃ <unk> a-ab-sikil-la₂ kug-bi-ta a-da-min₃ mu-de₃-ne
id₂-de₃ id₂-de₃ id₂ dirig-gin₇ dam-gin₇ ze₂-eb uru₂-gin₇ ze₂-eb ur₅-gin₇ ze₂-eb nu-ŋal₂
id₂-de₃ id₂ nun-e id₂ dirig-gin₇
id₂-de₃ {id₂}buranun-na id₂ dirig-gin₇
...ba {id₂}buranun-na-ke₄ id₂ dirig-gin₇
...<unk>...
...mu-lu...da...
...ze₂-eb uru₂-gin₇ ze₂-eb ur₅-gin₇ ze₂-eb...
...am iri-ze₂-ba im-da-ŋen-na-gin₇
ama e₂-mah-a {d}dam-gal-nun-na...
{d}asar-lu₂-hi dumu uru₂-ze₂-ba im-da-ŋen-na-gin₇
{d}mu-ul-lil₂-le mu-un-gu₇-a-gin₇ mu-un-naŋ-a-gin₇
...dib-gin₇ ze₂-eb uru₂-gin₇ ze₂-eb ur₅-gin₇ ze₂-eb nu-ŋal₂
<unk>...ne-en šag₄-ŋu₁₀ ba-ma-al
a...zid-de₃ šu e-ba-še₃
a...lu₂ zid-de₃ šu bi₂-in-e₃-ba-a-še₃
mu-lu-bi e₂ šag₄-ga mu-nu₂ gi-rin <unk> bi₂-in-ak
e₂-an-na-ka gada la₂-e na ba-e-na-aŋ₂
u₃-mu-un-ra a mu-un-ma-al mu-na-ab-be₂-ne
ninda{en-da} mu-un-ma-al mu-un-na-ab-be₂-ne
e₂-gal-la im-te-en mu-un-na-ab-be₂-ne
{d}dumu-zid e₂-e-am₃ ki-am₃ dadag-ga
ama {d}inana ama {d}inana du₆-zu du-zu
ama {d}inana {d}inana an-na tug₂-zu tug₂-zu
tug₂ gig₂-zu tug₂ babbar-zu
mu-lu e₂-a ŋen-na-ŋu₁₀ te-e-am₃
i-lu te-am₃ ad ša₄ ša₃-ba
me-e-bi te-am₃ me ba-tuš-u₃-ne
ki-bi te-am₃ ki am₃-gub-bu-ne
am₃-mi-in-gub-bu-ne am₃-mi-in-gub-bu-ne
{d}mu-ul-lil₂ ki-ur₃-ra am₃-mi-in-gub-bu-ne
am igi ka-na-aŋ₂-ŋa₂ mu-lu₂-bi de₃-en-til₃
aŋ₂ ni₂-bi aŋ₂ ni₂-bi de₃-ak
lu₂-bi agrun-na inim si sa₂ de₃-bi₂-in-ak
a-ga e₂-gal-la₂-ka inim si sa₂ <unk> bi en-na
in-nin₉ ubur-zu gan₂-ne₂-zu he₂-a
{d}inana ubur-zu gan₂-ne₂-zu he₂-a
gan₂-ne₂ daŋal-e gu de₂-a-zu
gan₂-ne₂ daŋal-e še de₂-a-zu
a bal-am₃-ta mu-lu₂ ŋar-am₃-ta
a bal-bal-am₃-ta mu-lu₂ ŋar-ŋar-am₃-ta
mu-lu dug₄-ga-ra u₃-na-e-ni...
ne-en ga-ra-na₈-na₈
šir₃-nam-šub {d}inana-kam

Cuneiform:
<SURFACE>
...
𒂵𒊭𒀭𒄊𒊏𒄿𒊏𒈬𒇽𒅇...𒂠𒈬𒇻𒅇<unk>
𒂵𒊭𒀭𒁺𒍪𒀊𒂠𒁲𒁕𒈬𒉈
𒂵𒊭𒀭𒀭𒈾𒁺𒍪𒀊𒂠𒁲𒁕𒈬𒉈
𒍪𒀊𒂍𒉣𒂠𒁲𒁕𒈬𒉈
𒍍𒍢𒅁𒆠𒍢𒅁𒂠𒁲𒁕𒈬𒉈
𒂍𒇉𒊏𒂠𒁲𒁕𒈬𒉈
𒂍𒀭𒈾𒂍𒀭𒈬𒌌𒆤𒇲𒂠𒁲𒁕𒈬𒉈
<unk>...<unk><unk>𒊮𒄀𒀀𒊒𒂠𒁲𒁕𒈬𒉈
𒁓𒃲𒃲𒀭𒉌𒁻𒂵𒂠𒁲𒁕𒈬𒉈
𒁓...𒂖𒂊...𒉘𒂷𒂠𒁲𒁕𒈬𒉈
𒀀...𒀀𒍣𒉈𒋗𒌓𒁺𒁀𒂠𒁲𒁕𒈬𒉈
...𒀭𒄠𒀭𒆠𒋗𒌓𒁺𒁀𒂠𒁲𒁕𒈬𒉈
𒀭𒁮𒃲𒉣𒈾...𒋗𒌓𒁺𒁀𒂠𒁲𒁕𒈬𒉈
𒀭𒍂𒇽𒄭...𒋗𒂊𒁀𒂠𒁲𒁕𒈬𒉈
𒌨𒈬𒁕𒊑𒊊𒈬𒁕𒊑
𒄑𒌆𒈬𒁕𒊑𒄑𒄩𒇻𒂠𒈬𒁕𒊑
𒂵𒊭𒀭𒀭𒈾𒁺<unk>𒌉𒌉𒂊𒋗𒄿𒅎𒋾
𒂊𒁻𒊑𒁕𒈬𒉈𒂊𒁻𒁕𒈬𒉈
𒀀𒌓𒁺𒈨𒂊𒁺𒈾𒀀𒌓𒁺𒈨𒂊𒁺𒈾
...𒆹𒊏𒁲𒁕𒈬𒉈
𒆹𒊏𒀀𒁇𒊏...<unk><unk>𒁉𒈨𒂊𒁺𒈾
𒅗𒀞𒅗𒁲𒁕𒈬𒉈
𒌓𒌓𒌓𒌓𒁺𒀀𒁉𒁺𒈾
𒅆𒀞𒅗𒁲𒁕𒈬𒉈
𒌓...𒌓𒁺𒀀𒁉𒁺𒈾
𒂕𒀞𒅗𒍑𒊓𒈬𒉈
<unk>𒉘𒅆𒌨𒁉𒍢𒂠𒁺𒈾
𒂍𒀭𒈬𒌌𒆤𒇲𒆭𒊏𒈬𒉈
𒊩𒆳𒊏𒋛𒀀𒂵𒁉𒁺𒈾
𒆳𒆳𒊏𒅗𒈨𒊑𒁀𒉌𒅔𒉈
𒈬𒌓𒁕𒈾𒈬𒅆𒂷𒁀𒂊𒆪
𒂍𒀭𒀭𒊑𒉈𒀀𒁕𒎙𒈬𒌧𒉈𒉈
𒀭𒌓𒉈𒀭𒋀𒆠𒉈𒀀𒁕𒎙𒈬𒉈𒉈
𒀭𒋢𒆳𒊒<unk>𒀀𒀊𒂖𒇲𒆬𒁉𒋫𒀀𒁕𒎙𒈬𒉈𒉈
𒀀𒇉𒉈𒀀𒇉𒉈𒀀𒇉𒋛𒀀𒁶𒁮𒁶𒍢𒅁𒍍𒁶𒍢𒅁𒄯𒁶𒍢𒅁𒉡𒅅
𒀀𒇉𒉈𒀀𒇉𒉣𒂊𒀀𒇉𒋛𒀀𒁶
𒀀𒇉𒉈𒀀𒇉𒌓𒄒𒉣𒈾𒀀𒇉𒋛𒀀𒁶
...𒁀𒀀𒇉𒌓𒄒𒉣𒈾𒆤𒀀𒇉𒋛𒀀𒁶
...<unk>...
...𒈬𒇻...𒁕...
...𒍢𒅁𒍍𒁶𒍢𒅁𒄯𒁶𒍢𒅁...
...𒄠𒌷𒍢𒁀𒅎𒁕𒁺𒈾𒁶
𒂼𒂍𒈤𒀀𒀭𒁮𒃲𒉣𒈾...
𒀭𒍂𒇽𒄭𒌉𒍍𒍢𒁀𒅎𒁕𒁺𒈾𒁶
𒀭𒈬𒌌𒆤𒇷𒈬𒌧𒅥𒀀𒁶𒈬𒌧𒅘𒀀𒁶
...𒁳𒁶𒍢𒅁𒍍𒁶𒍢𒅁𒄯𒁶𒍢𒅁𒉡𒅅
<unk>...𒉈𒂗𒊮𒈬𒁀𒈠𒀠
𒀀...𒍣𒉈𒋗𒂊𒁀𒂠
𒀀...𒇽𒍣𒉈𒋗𒉈𒅔𒌓𒁺𒁀𒀀𒂠
𒈬𒇻𒁉𒂍𒊮𒂵𒈬𒈿𒄀𒆸<unk>𒉈𒅔𒀝
𒂍𒀭𒈾𒅗𒃰𒇲𒂊𒈾𒁀𒂊𒈾𒉘
𒅇𒈬𒌧𒊏𒀀𒈬𒌧𒈠𒀠𒈬𒈾𒀊𒁉𒉈
𒃻𒂗𒁕𒈬𒌧𒈠𒀠𒈬𒌧𒈾𒀊𒁉𒉈
𒂍𒃲𒆷𒅎𒋼𒂗𒈬𒌧𒈾𒀊𒁉𒉈
𒀭𒌉𒍣𒂍𒂊𒀀𒀭𒆠𒀀𒀭𒌓𒌓𒂵
𒂼𒀭𒈹𒂼𒀭𒈹𒇯𒍪𒁺𒍪
𒂼𒀭𒈹𒀭𒈹𒀭𒈾𒌆𒍪𒌆𒍪
𒌆𒈪𒍪𒌆𒌓𒍪
𒈬𒇻𒂍𒀀𒁺𒈾𒈬𒋼𒂊𒀀𒀭
𒄿𒇻𒋼𒀀𒀭𒀜𒁺𒊮𒁀
𒈨𒂊𒁉𒋼𒀀𒀭𒈨𒁀𒆪𒅇𒉈
𒆠𒁉𒋼𒀀𒀭𒆠𒀀𒀭𒁺𒁍𒉈
𒀀𒀭𒈪𒅔𒁺𒁍𒉈𒀀𒀭𒈪𒅔𒁺𒁍𒉈
𒀭𒈬𒌌𒆤𒆠𒃡𒊏𒀀𒀭𒈪𒅔𒁺𒁍𒉈
𒄠𒅆𒅗𒈾𒉘𒂷𒈬𒇽𒁉𒉈𒂗𒋾
𒉘𒉎𒁉𒉘𒉎𒁉𒉈𒀝
𒇽𒁉𒂍𒉣𒈾𒅗𒋛𒁲𒉈𒉈𒅔𒀝
𒀀𒂵𒂍𒃲𒇲𒅗𒅗𒋛𒁲<unk>𒁉𒂗𒈾
𒅔𒎐𒁛𒍪𒃷𒉌𒍪𒃶𒀀
𒀭𒈹𒁛𒍪𒃷𒉌𒍪𒃶𒀀
𒃷𒉌𒂼𒂊𒄖𒌤𒀀𒍪
𒃷𒉌𒂼𒂊𒊺𒌤𒀀𒍪
𒀀𒁄𒀀𒀭𒋫𒈬𒇽𒃻𒀀𒀭𒋫
𒀀𒁄𒁄𒀀𒀭𒋫𒈬𒇽𒃻𒃻𒀀𒀭𒋫
𒈬𒇻𒅗𒂵𒊏𒅇𒈾𒂊𒉌...
𒉈𒂗𒂵𒊏𒅘𒅘
𒂡𒉆𒊒𒀭𒈹𒄰